Document ID: 32007D0684

ODLOČBA KOMISIJE
z dne 24. oktobra 2007
o spremembi Odločbe 2005/393/ES glede območij z omejitvami zaradi bolezni modrikastega jezika v Franciji, Nemčiji, Avstriji, Portugalski, Danski, Češki in v Združenem kraljestvu
(notificirano pod dokumentarno številko C(2007) 5152)
(Besedilo velja za EGP)
(2007/684/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/75/ES z dne 20. novembra 2000 o določitvi posebnih določb za boj zoper in izkoreninjenje bolezni modrikastega jezika (1) ter zlasti člena 8(3) Direktive,
ob upoštevanju naslednjega:
(1)
Direktiva 2000/75/ES določa pravila nadzora in ukrepe za boj proti bolezni modrikastega jezika v Skupnosti, vključno z določitvijo okuženih in ogroženih območij ter prepovedjo premikov živali z navedenih območij.
(2)
Odločba Komisije 2005/393/ES z dne 23. maja 2005 o okuženih in ogroženih območjih zaradi bolezni modrikastega jezika in o pogojih, ki veljajo za premike s teh območij ali prek teh območij (2), določa razmejitev globalnih geografskih območij, kjer morajo države članice vzpostaviti okužena in ogrožena območja („območja z omejitvami“) zaradi bolezni modrikastega jezika.
(3)
Glede na utemeljeni zahtevi, ki sta ju predložila Francija in Nemčija, je primerno spremeniti razmejitev območij z omejitvami v območju F v navedenih državah članicah.
(4)
Po razširitvi območja z omejitvami v Nemčiji zaradi nedavnih izbruhov bolezni modrikastega jezika serotipa 8 je primerno razmejiti območje z omejitvami v Avstriji in spremeniti območja z omejitvami v območju 8 v Danski in Češki.
(5)
Po uradnem obvestilu o izbruhu bolezni modrikastega jezika serotipa 1 in glede na utemeljeno zahtevo Portugalske je primerno spremeniti razmejitev območja z omejitvami E v Prilogi I k Odločbi 2005/393/ES in spremeniti območje I, kjer sta prisotna serotipa 1 in 4.
(6)
Po uradnem obvestilu Združenega kraljestva o izbruhu bolezni modrikastega jezika serotipa 8 je primerno razmejiti območje z omejitvami v območju F v tej državi članici.
(7)
Odločbo 2005/393/ES je treba ustrezno spremeniti.
(8)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga I k Odločbi 2005/393/ES se spremeni v skladu s Prilogo k tej odločbi.
Člen 2
Ta odločba je naslovljena na države članice.
V Bruslju, 24. oktobra 2007

Labels: 19
0
3
6
18